CELEX: 32012R0333
Language: ro
Date: 2012-04-19 00:00:00
Title: Regulamentul de punere în aplicare (UE) nr. 333/2012 al Comisiei din 19 aprilie 2012 privind autorizarea unui preparat de diformiat de potasiu ca aditiv furajer în hrana tuturor speciilor de animale și de modificare a Regulamentului (CE) nr. 492/2006  Text cu relevanță pentru SEE

20.4.2012   
            
            
               RO
            
            
               Jurnalul Oficial al Uniunii Europene
            
            
               L 108/3
            
         REGULAMENTUL DE PUNERE ÎN APLICARE (UE) NR. 333/2012 AL COMISIEI
   din 19 aprilie 2012
   privind autorizarea unui preparat de diformiat de potasiu ca aditiv furajer în hrana tuturor speciilor de animale și de modificare a Regulamentului (CE) nr. 492/2006
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea aditivilor destinați hranei animalelor, precum și criteriile și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).
            
         
               (2)
            
            
               Diformiatul de potasiu, număr CAS 20642-05-1, a fost autorizat fără limită de timp, în conformitate cu Directiva 70/524/CEE, ca aditiv pentru hrana tuturor speciilor de animale, prin Regulamentul (CE) nr. 492/2006 al Comisiei (3). Aditivul respectiv a fost ulterior înscris în Registrul comunitar al aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.
            
         
               (3)
            
            
               În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7 din același regulament, s-a depus o cerere pentru reevaluarea diformiatului de potasiu ca aditiv furajer în hrana tuturor speciilor de animale, solicitându-se ca aditivul respectiv să fie clasificat în categoria „aditivi tehnologici”. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (4)
            
            
               În avizul său din 13 decembrie 2011 (4), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, diformiatul de potasiu nu are efecte adverse asupra sănătății animale, a sănătății consumatorilor sau asupra mediului și că acesta este eficient pentru a mări durata de depozitare a peștelui crud și a subproduselor din pește. Autoritatea a concluzionat că, în cazul în care se iau măsurile de protecție corespunzătoare, nu vor apărea probleme de siguranță pentru utilizatori. Autoritatea a verificat, de asemenea, raportul privind metoda de analiză a aditivului furajer din hrana animalelor, prezentat de laboratorul de referință înființat în temeiul Regulamentului (CE) nr. 1831/2003.
            
         
               (5)
            
            
               Evaluarea diformiatului de potasiu arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestei substanțe ar trebui să fie autorizată, în conformitate cu anexa la prezentul regulament.
            
         
               (6)
            
            
               Ca urmare a acordării unei noi autorizații prin prezentul regulament, articolul 3 din Regulamentul (CE) nr. 492/2006 și anexa III la acesta ar trebui eliminate.
            
         
               (7)
            
            
               Întrucât modificările condițiilor de autorizare a aditivului furajer nu sunt legate de motive de siguranță, este adecvat să se prevadă o perioadă de tranziție pentru epuizarea stocurilor existente de preamestecuri și furaje combinate care conțin acest preparat, autorizate prin Regulamentul (CE) nr. 492/2006.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează preparatul menționat în anexă, aparținând categoriei „aditivi tehnologici” și grupului funcțional „conservanți”, ca aditiv pentru hrana animalelor, în condițiile stabilite în anexa respectivă.
   Articolul 2
   Articolul 3 din Regulamentul (CE) nr. 492/2006 și anexa III la regulament se elimină.
   Articolul 3
   Preamestecurile și furajele combinate etichetate în conformitate cu Directiva 70/524/CEE înainte de intrarea în vigoare a prezentului regulament și care conțin diformiat de potasiu, astfel cum au fost autorizate prin Regulamentul (CE) nr. 492/2006, pot continua să fie introduse pe piață și utilizate până la epuizarea stocurilor existente.
   Articolul 4
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 aprilie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 270, 14.12.1970, p. 1.
   
      (3)  JO L 89, 28.3.2006, p. 6.
   
      (4)  EFSA Journal 2012; 10(1):2530.
   
      ANEXĂ
      
                  Numărul de identificare al aditivului
               
               
                  Numele titularului autorizației
               
               
                  Aditivul
               
               
                  Compoziția, formula chimică, descrierea, metoda de analiză
               
               
                  Speciile sau categoriile de animale
               
               
                  Vârsta maximă
               
               
                  Conținutul minim
               
               
                  Conținutul maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg de substanță activă pe kg de furaj complet cu un conținut de umiditate de 12 %
               
            
                  
                     Categoria aditivi tehnologici. Grup funcțional: conservanți
                  
               
            
                  1a237a
               
               
                  —
               
               
                  Diformiat de potasiu
               
               
                  
                               
                           
                           
                              
                                 Compoziția aditivului
                              
                              
                                           
                                       
                                       
                                          Diformiat de potasiu: 50 ± 5 %
                                       
                                    
                                           
                                       
                                       
                                          Apă: 50 ± 5 %
                                       
                                    
                        
                               
                           
                           
                              
                                 Caracterizarea substanței active
                              
                              Diformiat de potasiu
                              Nr. CAS 20642-05-1
                              C2H3O4K
                              Produs prin sinteză chimică
                           
                        
                               
                           
                           
                              
                                 Metoda de analiză
                                  (1)
                              
                              
                                           
                                       
                                       
                                          Determinarea potasiului în aditivul furajer:
                                          EN ISO 6869: spectrometrie de absorbție atomică (AAS) sau EN 15510: spectrometrie de emisie atomică cu plasmă cuplată inductiv (ICP-AES)
                                       
                                    
                                           
                                       
                                       
                                          Determinarea formiatului total în aditivul furajer: EN 15909: HPLC cu detector UV cu faze inversate
                                          Pentru determinarea formiatului total în preamestecuri și hrana pentru animale:
                                          Cromatografie de lichide de înaltă performanță de excludere ionică, cu detector UV sau detector cu indice de refracție (HPLC-UV/RI) sau metoda cromatografiei ionice cu detector cu conductivitate electrică (IC-ECD).
                                       
                                    
                        
               
                  Toate speciile de animale
               
               
                  —
               
               
                  —
               
               
                  —
               
               
                  
                              1.
                           
                           
                              Autorizat numai în peștele crud și în subprodusele din pește destinate hranei pentru animale cu un conținut maxim de 9 000 mg de substanță activă „diformiat de potasiu” pe kg de pește crud.
                           
                        
                              2.
                           
                           
                              Pentru folosirea în furaje pentru porcine, amestecul de diferite surse de diformiat de potasiu nu trebuie să depășească conținutul maxim admis în furajele complete de 18 000 mg/kg de furaj complet pentru purceii înțărcați și 12 000 mg pe kg de furaj complet pentru scroafe și porci pentru îngrășare.
                           
                        
                              3.
                           
                           
                              În instrucțiunile de utilizare se va menționa:
                              „Folosirea simultană a altor acizi organici în dozele maxime permise este contraindicată.”
                           
                        
                              4.
                           
                           
                              
                                 „Pentru siguranță: în timpul manipulării, utilizatorii trebuie să poarte echipamente de protecție respiratorie, echipamente de protecție a ochilor și mănuși”.
                              
                           
                        
               
                  11 mai 2022
               
            
         (1)  Detaliile privind metodele de analiză sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx